U skladu sa članom 121. Zakona o visokom obrazovanju („Službene novine Kantona Sarajevo“, broj: 36/22), članom 233 i 234. Statuta Univerziteta u Sarajevu, na osnovu Odluke Senata Univerziteta u Sarajevu, broj: 01-2-54/24 od 31.01.2024. godine i Odluke Vlade Kantona Sarajevo, broj: 02-4-29617-14/24 od 23.05.2024. godine

**UNIVERZITET U SARAJEVU – MEDICINSKI FAKULTET**

*raspisuje*

**KONKURS ZA IZBOR U NAUČNO-NASTAVNA ZVANJA**

1. Oblast: Porodična/Obiteljska medicina  – saradnik u zvanje asistent, 2 izvršioca sa dijelom radnog vremena, najviše do 50%
2. Oblast: Ginekologija i akušerstvo  – saradnik u zvanje asistent, 1 izvršilac sa dijelom radnog vremena, najviše do 50%

Pored opštih uslova propisanih Zakonom o radu Federacije BiH, potrebno je da kandidati ispunjavaju uslove iz člana 112. Zakona o visokom obrazovanju Kantona Sarajevo („Službene novine Kantona Sarajevo“ broj:36/22)

1. Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8

Uz prijavu kandidati su kao dokaz o ispunjavanju uslova obavezni priložiti:

* 1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
	2. Kraću biografiju (CV) u elektronskoj i štampanoj formi,
	3. Diplomu završenog Medicinskog fakulteta
	4. Dokaz o postignutoj prosječnoj ocjeni tokom studija u skladu sa uslovima za izbor, propisanim članom 112. Zakona o visokom obrazovanju,
	5. Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju.
	6. Kandidati koji su u inostranstvu stekli diplomu, prilažu rješenje o priznavanju inostrane visokoškolske kvalifikacije/diplome ili prilažu potvrde da je postupak priznavanja odnosno ekvivalencije u toku.
	7. Izvod iz matične knjige rođenih i uvjerenje o državljanstvu Bosne i Hercegovine - original ili ovjerenu fotokopiju.
	8. Spisak dostavljene dokumentacije.

Kandidat koji bude izabran zasniva radni odnos u skladu sa Odlukom o izboru Senata Univerziteta u Sarajevu.

Kandidat koji bude izabran dužan je dostaviti Uvjerenje da protiv njega nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 30 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**